**FAKULTET SPORTA I TJELESNOG ODGOJA**

**UNIVERZITETA U SARAJEVU**

**Ul. Patriotske lige 41, Sarajevo**

**website:** [**http://www.fasto.unsa.ba/**](http://www.fasto.unsa.ba/)

Na osnovu Zaključka Vlade Kantona Sarajevo, broj: 02-04-700-16/20 od 23.01.2020. godine, Odluke Rektora Univerziteta u Sarajevu, broj: 0101-7633/19 od 20.09.2019. godine i Odluke dekana Fakulteta, broj: 01-1284/20 od 04.05.2020. godine, *r a s p i s u j e s e*:

***JAVNI OGLAS/KONKURS***

**za prijem u radni odnos na Fakultetu sporta i tjelesnog odgoja Univerziteta u Sarajevu na neodređeno radno vrijeme**

1. Stručni saradnik za međunarodnu saradnju i osiguranje kvaliteta – 1 izvršilac sa punim radnim vremenom na neodređeno radno vrijeme

**Opis poslova:** obavlja stručne i administratvno-tehničke poslove iz djelokruga rada Službe za međunarodnu saradnju i osiguranje kvalitetom i druge poslove po nalogu neposrednog rukovodioca.

**Pripadajuća osnovna neto plaća**: u skladu sa Kolektivnim ugovorom za djelatnost visokog obrazovanja i nauke na Univerzitetu u Sarajevu.

**Mjesto rada**: Fakultet sporta i tjelesnog odgoja Univerziteta u Sarajevu, ul. Patriotske lige 41, Sarajevo

**Radno vrijeme**: 40 sati sedmično (puno radno vrijeme)

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16 i 89/18), kandidati trebaju ispunjavati i sljedeće posebne uslove:

- VSS/180-240 ECTS bodova, završen fakultet iz oblasti tehničke, humanističke ili društvene nauke, znanje engleskog jezika, poznavanje rada na računaru, poznavanje ESG standard i smjernica za osiguranje i upravljanje kvalitetom, Certificirano znanje iz oblasti primjene principa metoda i tehnika sistemskog upravljanja kvalitetom, poznavnje informacijskih nauka i tehnika pretraživanja podataka, radno iskustvo u trajanju od 1 godine na istim ili sličnim poslovima.

Uz svojeručno potpisanu Prijavu sa naznakom za mjesto Stručni saradnik za međunarodnu saradnju i osiguranje kvaliteta, uz obavezno navođenje priložene dokumentacije, kandidati su obavezni dostaviti (original ili ovjerene kopije):

• Biografija/životopis;

• Ovjerena kopija diplome o stečenoj stručnoj spremi (nostrifikovane/priznate diplome ako su iste stečene van BiH ili u nekoj drugoj državi nakon 06.04.1992. godine);

• Izvod iz matične knjige rođenih;

• Uvjerenje o državljanstvu (ne starije od 6 mjeseci);

•Dokaz o poznavanju engleskog jezika

• Dokaz o poznavanju rada na računaru

• Dokaz o poznavanju ESG standard i smjernica za osiguranje i upravljanje kvalitetom

• Dokaz o certificiranom znanju iz oblasti primjene principa metoda i tehnika sistemskog upravljanja kvalitetom

• Dokaz o poznavanju informacijskih nauka i tehnika pretraživanja podataka

• Potvrda, uvjerenje ili drugi dokument o ispunjavanju uslova za ostvarivanje prava prioriteta u zapošljavanju, ukoliko isti posjeduje;

• Dokaz o radnom iskustvu na istim ili sličnim poslovima.

**Prednost pri zapošljavanju**: Prilikom zapošljavanja potrebno je dati prednost kandidatima koji po posebnom zakonu imaju prioritet u zapošljavanju pod jednakim uslovima. Prioritet u zapošljavanju kandidati dokazuju odgovarajućim dokumentima (potvrda, uvjerenje i sl.) koje prilažu prilikom prijave na javni oglas, pozivajući se na poseban zakon po kojem imaju prednost.

**Napomena:** Javni oglas/konkurs ostaje otvoren 15 dana od dana objavljivanja.Prijave na javni oglas/konkurs slati u zatvorenoj koverti sa naznakom „NE OTVARAJ – PRIJAVA NA JAVNI OGLAS – Stručni saradnik za međunarodnu saradnju i osiguranje kvaliteta“ na adresu Fakultet sporta i tjelesnog odgoja Univerziteta u Sarajevu, ulica Patriotske lige 41, 71 000 Sarajevo putem pošte - preporučeno ili direktno na Protokol, u periodu od 09-15 sati. Bliže informacije se mogu dobiti na telefon: 033/211-537.

Sa rangiranim kandidatima, Komisija za utvrđivanje prijedloga za izbor radnika obaviti će provjeru radnih i stručnih sposobnosti. O mjestu i vremenu provjere, kandidati će biti naknadno obaviješteni putem web stranice Fakulteta (**website:** [**http://www.fasto.unsa.ba/**](http://www.fasto.unsa.ba/)**)**. Kandidati koji ne pristupe provjeri (pismeni/usmeni ispit), gube pravo daljnjeg učešća u konkursnoj proceduri. Nepotpune, neblagovremene i neuredne prijave, prijave kandidata koji ne ispunjavaju uslove javnog oglasa/konkursa kao i prijave koje sadrže neovjerene kopije tražene dokumentacije neće se uzeti u razmatranje.